Lomsebenzi unikelwa umuntu ongungazimbi wobulelesi.
Lokha umuntu nakabe ngungazimbi wobulelesi angathintana namapholisa ngokudosela umtato inomboro ethi 10111 namkha ngokuya estetjhini samapholisa esiseduze ukubika ubulelesi.
Nayikuthi ipholisa liya endaweni yobulelesi, lizakuthola istatimende kumnghonghoyili kanye nakufakazi nakukghonekako.
Ipholisa lizakuya, litlolise umlandu eRherhweni lokuPhathwa kobuLelesi le-SAPS begodu linikele umghonghoyili ireferensi ebizwa ngenomboro ye-CAS.
Umghonghoyili kufanele aqinisekise bona ugcina inomboro ye-CAS njengereferensi azakubuza ngayo ngomuso mayelana nomlandu lo.
Nayikuthi umnghonghoyili uvakatjhela istetjhi esiseduze ukubika ubulelesi, uzakutjhejwa eSentha yokuRhelejwa komPhakathi lipholisa.
Umnghonghoyili uzakunikelwa inomboro ye-CAS ezakusetjenziswa kikho koke ukubuza mayelana nobulelesi obubikiweko.
Idokhethi yomlandu eyenziweko inikelwa umphenyi wamapholisa ozakwenza iphenyo. Yoke imibuzo ingaqaliswa kuye.
Umphenyi ophethe umlandu othileko uzakuqeda iphenyo abe alethe idokhethi ekhotho efaneleko bona kutjhutjhiswe.
Umphenyi uzakwazisa umghonghoyili lokha nakufanele akhambele ukulalelwa komlandu ekhotho.
Awubhadeli litho ngalomsebenzi.